वाहन की चपेट में आने से बाइक सवार की मौत
तेतुलमारी-राजगंजहीरक मार्ग की तेतुलमारी कोलियरी ऑफिस के सामने शुक्रवार को अज्ञात वाहन की चपेट में आने से बाइक सवार युवक की मौत मौके पर ही हो गई। घटना दोपहर तीन बजे की बताई जाती है। मृतक की पहचान निचितपुर टाउनशिप निवासी राजेंद्र भुइयां के रूप में हुई। घटना के बाद मृतक के परिजन के साथ लोगों ने मुआवजे की मांग को लेकर सड़क जाम कर दिया। बाद में डीएसपी प्रभात कुमार, सीओ दीप्ति प्रियंका कुजूर बीडीओ गिरिजानंद किस्कू मौके पर पहुंचे और मृतक के परिजनों को मुआवजा के रूप में दस हजार रुपए दिया। इसके बाद शाम 4:45 बजे सड़क जाम समाप्त हुआ। पुलिस ने शव को कब्जे में कर पोस्टमार्टम के लिए धनबाद भेज दिया।
सूचनाके घंटों बाद पहुंची स्थानीय पुलिस
बतायाजाता है कि निचितपुर टाउनशिप निवासी राजेंद्र भुइयां ड्यूटी में कार्यरत अपनी प|ी को लाने बाइक से क्षेत्रीय कार्यालय जा रहा था। तभी तेतुलमारी कोलियरी ऑफिस के सामने वह वाहन की चपेट में गया। इससे मौके पर ही उसकी मौत हो गई। घटना के बाद मौके पर लोगों की भीड़ जुट गई। मृतक स्थानीय होने के कारण तत्काल लोगों ने उसकी पहचान की और परिजन को सूचना दी। घटना की सूचना के बाद भी तेतुलमारी पुलिस घंटों बाद पहुंची। तब तक मृतक का शव रोड पर पड़ा था। बाद में मोहलीडीह पंचायत के पूर्व मुखिया मो आजाद, पंसस मो इसराफिल मृतक के परिजनों ने मुआवजा की मांग को लेकर रोड बाधित कर दिया। मृतक के भाई वकील भुइयां को मुआवजा के रूप में दस हजार रुपए दिया गया।
bho_Deva hin_Deva hin_Deva hin_Deva